РЕПУБЛИКА СРБИЈА

НАРОДНА СКУПШТИНА

01 Број 06-2/86-21

25. март 2021. године

Б е о г р а д

**З А П И С Н И К**

**ЧЕТВРТЕ СЕДНИЦЕ ПРВОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 23, 24. И 25. МАРТА 2021. ГОДИНЕ**

Седница је почела у 10 часова и 10 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика констатовао да седници присуствујe 114 народних посланик, а применом електронског система за гласање утврђено је да су у сали присутна 163 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: Мисала Праменковић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од Министарства пољопривреде, шумарства и водопривреде, Надије Бећири, представник Посланичке групе УЈЕДИЊЕНА ДОЛИНА - СДА САНЏАКА - од председника Владе, Сања Јефић Бранковић, представник Посланичке групе Социјалдемократска партија Србије - од Министарства омладине и спорта и Министарства државне управе и локалне самоуправе, Даниел Ђивановић, представник Посланичке групе САВЕЗ ВОЈВОЂАНСКИХ МАЂАРА - од министра грађевинарства, саобраћаја и инфраструктуре, Агенције за безбедност саобраћаја и министра финансија, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Народне скупштине и Небојша Бакарец, представник Посланичке групе „Александар Вучић - за нашу децу“ - од Министарства унутрашњих послова, Управе за спречавање прања новца, Пореске управе Републике Србије, Савета за борбу против корупције и министра финансија.

Председник је обавестио да су спречени да седници присуствују народни посланици Борисав Ковачевић и Ацо Петровић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Арђенд Бајрами, Драгана Бранковић Минчић, Младен Грујић, Владимир Ђукановић, Милан Ђурица, Нинослав Ерић, Илија Животић, Марко Зељуг, Крсто Јањушевић, Александар Јовановић, Драгомир Карић, Мирослав Кондић, Софија Максимовић, проф. др Предраг Марковић, Илија Матејић, Марко Младеновић, Оливера Недељковић, Весна Недовић, проф. др Александра Павловић Марковић, Љубо Петровић, Мира Петровић, Милена Поповић, Иван Рибаћ, Иван Тасовац, Марија Тодоровић, Србислав Филиповић, Петар Весовић, Љиљана Кузмановић-Вујаковић, Марина Мирковић, Мина Китановић и Никола Кожовић.

Затим је Народна скупштина прешла на утврђивање дневног реда.

Изјашњавајући се о предлогу за допуну предложеног дневног реда, Народна скупштина није прихватила предлог народног посланика Ђорђа Комленског да се дневни ред допуни тачком - Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Ђорђа Комленског, од 181 присутног народног посланика, 21 је гласао за, а 160 није гласало).

Народна скупштина је, већином гласова (од 182 присутна народна посланика, 166 је гласало за, а 16 није гласало), прихватила предлог народног посланика др Алекснадра Мартиновића да се обави:

**заједнички јединствени претрес о:**

**- Предлогу одлуке о избору заменика Повереника за информације од јавног значаја и заштиту података о личности** **- за заштиту података о личности**, који је поднео Повереник за информације од јавног значаја и заштиту података о личности (број 119-361/21 од 2. марта 2021. године) и

**- Предлогу одлуке o избору судије који се први пут бира на судијску функцију**, који је поднео Високи савет судства (број 119-351/21 од 2. марта 2021. године).

Народна скупштина је, већином гласова (од 182 присутна народна посланика, 169 је гласало за, а 13 није гласало), утврдила дневни ред Четврте седнице Првог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

**1. Предлог закона о потврђивању Уговора о зајму (Пројекат изградње широкопојасне комуникационе инфраструктуре у руралним пределима) између Републике Србије и Европске банке за обнову и развој**, који је поднела Влада (број 011-380/21 од 5. марта 2021. године),

**2. Предлог закона о потврђивању Одлуке 1/2019 ЕСАА Заједничког комитета од 31. јула 2019. године којом се замењује Анекс I Мултилатералног споразума између Европске заједнице и њених држава чланица, Републике Албаније, Босне и Херцеговине, Републике Бугарске, Републике Хрватске, Бивше Југословенске Републике Македоније, Републике Исланд, Републике Црне Горе, Краљевине Норвешке, Румуније, Републике Србије и Мисије привремене управе Уједињених нација на Косову (у складу са Резолуцијом Савета безбедности Уједињених нација 1244 од 10. јуна 1999) о успостављању Заједничког европског ваздухопловног подручја**, који је поднела Влада (број 011-382/21 од 5. марта 2021. године),

**3. Предлог одлуке о избору заменика Повереника за информације од јавног значаја и заштиту података о личности** **- за заштиту података о личности**, који је поднео Повереник за информације од јавног значаја и заштиту података о личности (број 119-361/21 од 2. марта 2021. године) и

**4. Предлог одлуке o избору судије који се први пут бира на судијску функцију**, који је поднео Високи савет судства (број 119-351/21 од 2. марта 2021. године).

Председник је, сагласно члану 90. став 1. Пословника Народне скупштине, обавестио да су позвани да седници присуствују: Синиша Мали, министар финансија, Татјана Матић, министар трговине, туризма и телекомуникација, Саша Стевановић, државни секретар у Министарству финансија, Ана Триповић, директор Управе за јавни дуг у Министарству финансија, Милан Добријевић, в.д. помоћника министра трговине, туризма и телекомуникација и Ема Драгуљ, из Управе за јавни дуг у Министарству финансија.

Затим је Народна скупштина прешла на рад по утврђеном дневном реду, односно на јединствени претрес о **1. тачки дневног реда - ПРЕДЛОГУ ЗАКОНА О ПОТВРЂИВАЊУ УГОВОРА О ЗАЈМУ (ПРОЈЕКАТ ИЗГРАДЊЕ ШИРОКОПОЈАСНЕ КОМУНИКАЦИОНЕ ИНФРАСТРУКТУРЕ У РУРАЛНИМ ПРЕДЕЛИМА) ИЗМЕЂУ РЕПУБЛИКЕ СРБИЈЕ И ЕВРОПСКЕ БАНКЕ ЗА ОБНОВУ И РАЗВОЈ**.

Председник је, сагласно члану 170. став 1. Пословника, отворио јединствени претрес о Предлогу закона.

Уводно излагање о Предлогу закона поднела је представник предлагача Татјана Матић, министар трговине, туризма и телекомуникација.

У јединственом претресу учествовали су народни посланици: др Александра Томић, известилац Одбора за финансије, републички буџет и контролу трошења јавних средстава (затим је председник, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова), др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Драган Д. Марковић, председник Посланичке групе ЈЕДИНСТВЕНА СРБИЈА (ЈС), (поводом чијег излагања за реч се јавила министар Татјана Матић, а реплицирао јој је народни посланик Драган Д. Марковић), Самира Ћосовић, представник Посланичке групе Социјалдемократска партија Србије, Золтан Пек, представник Посланичке групе САВЕЗ ВОЈВОЂАНСКИХ МАЂАРА, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Зоран Томић, представник Посланичке групе „Александар Вучић - за нашу децу“, Марина Рагуш, председник Посланичке групе СПАС, проф. др Јахја Фехратовић (поводом чијег излагања за реч се јавила министар Татјана Матић, а реплицирао јој је народни посланик проф. др Јахја Фехратовић), Данијела Вељовић, Загорка Алексић, Ђорђе Милићевић, затим је председавајућа, Марија Јевђић, потпредседник Народне скупштине одредила паузу у трајању од једног часа.

Након паузе, седница је настављена у 15 часова и 10 минута.

У наставку јединственог претреса учествовали су народни посланици: Немања Јоксимовић, Милија Милетић, Ненад Филиповић, Дијана Радовић, Ивана Николић, др Муамер Бачевац, др Бобан Бирманчевић, Светлана Милијић, Борис Бурсаћ, Адријана Пуповац, Маријан Ристичевић, Ивана Поповић, проф. др Владимир Маринковић, Јелена Обрадовић, Верољуб Арсић, Маријана Крајновић, Адам Шукало, Милош Банђур, Владица Маричић, Весна Марковић, Милан Југовић, Миланка Јевтовић Вукојичић, Угљеша Мрдић, Милица Обрадовић, проф. др Марко Атлагић, Рајка Матовић и Александар Мирковић, затим се за реч јавила министар Татјана Матић, након чега је председник, у складу са чланом 98. став 4. Пословника, закључио јединствени претрес о Предлогу закона.

Првог дана рада, седница је завршена у 19 часова и пет минута.

**Други дан рада – 24. март 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 86 народних посланика, а применом електронског система за гласање утврђено је да је у сали присутно 107 народних посланик и да постоје услови за рад.

Председник је обавестио да је спречен да седници присуствује народни посланик Ацо Петровић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Арђенд Бајрами, др Муамер Бачевац, Надије Бећири, Зоран Бојанић, Драгана Бранковић Минчић, Славиша Булатовић, Никола Војиновић, мр Данијела Вујичић, Младен Грујић, проф. др Зоран Драгишић, Владимир Ђукановић, Невена Ђурић, Милан Ђурица, Нинослав Ерић, Илија Животић, Марко Зељуг, Енис Имамовић, Крсто Јањушевић, Марија Јевђић, доц. др Михаило Јокић, Никола Јоловић, Шаип Камбери, Драгомир Карић, Мирослав Кондић, Стефан Кркобабић, Ненад Крстић, Селма Кучевић, Миодраг Линта, Софија Максимовић, Весна Марковић, проф. др Предраг Марковић, Илија Матејић, Ненад Митровић, Марко Младеновић, Оливера Недељковић, Весна Недовић, Слађана Николић, проф. др Жарко Обрадовић, Виолета Оцокољић, др Балинт Пастор, Ђуро Перић, Љубо Петровић, Мира Петровић, Тамара Пилиповић, Милена Поповић, Мисала Праменковић, проф. др Љубинко Ракоњац, Иван Рибаћ, Јелица Сретеновић, Душица Стојковић, хаџи Милорад Стошић, проф. др Горан Тасић, Иван Тасовац, Радован Тврдишић, Смиља Тишма, Марија Тодоровић, др Емеше Ури, Мирсад Хоџић, Александар Чотрић, Љиљана Кузмановић-Вујаковић, Марина Мирковић, Мина Китановић и Никола Кожовић.

Председник је, сагласно члану 90. став 1. Пословника Народне скупштине, обавестио да су позвани да седници присуствују: Томислав Момировић, министар грађевинарства, саобраћаја и инфраструктуре, Вељко Ковачевић, вршилац дужности помоћника министра грађевинарства, саобраћаја и инфраструктуре и Мирјана Чизмаров, директор Директората цивилног ваздухопловства Републике Србије.

Затим је Народна скупштина наставила рад и прешла на јединствени претрес о **2. тачки дневног реда - ПРЕДЛОГУ ЗАКОНА О ПОТВРЂИВАЊУ ОДЛУКЕ 1/2019 ЕСАА ЗАЈЕДНИЧКОГ КОМИТЕТА ОД 31. ЈУЛА 2019. ГОДИНЕ КОЈОМ СЕ ЗАМЕЊУЈЕ АНЕКС I МУЛТИЛАТЕРАЛНОГ СПОРАЗУМА ИЗМЕЂУ ЕВРОПСКЕ ЗАЈЕДНИЦЕ И ЊЕНИХ ДРЖАВА ЧЛАНИЦА, РЕПУБЛИКЕ АЛБАНИЈЕ, БОСНЕ И ХЕРЦЕГОВИНЕ, РЕПУБЛИКЕ БУГАРСКЕ, РЕПУБЛИКЕ ХРВАТСКЕ, БИВШЕ ЈУГОСЛОВЕНСКЕ РЕПУБЛИКЕ МАКЕДОНИЈЕ, РЕПУБЛИКЕ ИСЛАНД, РЕПУБЛИКЕ ЦРНЕ ГОРЕ, КРАЉЕВИНЕ НОРВЕШКЕ, РУМУНИЈЕ, РЕПУБЛИКЕ СРБИЈЕ И МИСИЈЕ ПРИВРЕМЕНЕ УПРАВЕ УЈЕДИЊЕНИХ НАЦИЈА НА КОСОВУ (У СКЛАДУ СА РЕЗОЛУЦИЈОМ САВЕТА БЕЗБЕДНОСТИ УЈЕДИЊЕНИХ НАЦИЈА 1244 ОД 10. ЈУНА 1999) О УСПОСТАВЉАЊУ ЗАЈЕДНИЧКОГ ЕВРОПСКОГ ВАЗДУХОПЛОВНОГ ПОДРУЧЈА**.

Председник је, сагласно члану 170. став 1. Пословника, отворио јединствени претрес о Предлогу закона.

Уводно излагање о Предлогу закона поднео је представник предлагача Томислав Момировић, министар грађевинарства, саобраћаја и инфраструктуре.

У јединственом претресу учествовали су народни посланици: др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Бранимир Јовановић, председник Посланичке групе Социјалдемократска партија Србије (поводом чијег излагања се за реч јавио министар Томислав Момировић, а затим су се за реплику јавили народни посланици др Муамер Зукорлић и Бранимир Јовановић), Милутин Мркоњић, представник Посланичке групе СОЦИЈАЛИСТИЧКА ПАРТИЈА СРБИЈЕ (СПС) (након чијег излагања су се за реч и реплику наизменично јављали министар Томислав Момировић и народни посланик Милутин Мркоњић), мр Ђорђе Косанић, представник Посланичке групе ЈЕДИНСТВЕНА СРБИЈА (ЈС) (поводом чијег излагања се за реч јавио министар Томислав Момировић), Ђорђе Комленски представник Посланичке групе „Александар Вучић - за нашу децу“ (након чијег излагања је председник, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова), Самир Тандир (поводом чијег излагања се за реч јавио министар Томислав Момировић, а реплицирао му је народни посланик Самир Тандир), мр Славенко Унковић, Снежана Пауновић, Оља Петровић, проф. др Јахја Фехратовић, Ђорђе Милићевић, Ђорђе Дабић (поводом чијег излагања се за реч јавио министар Томислав Момировић), Угљеша Марковић, Младен Бошковић (поводом чијег излагања се за реч јавио министар Томислав Момировић), Миланка Јевтовић Вукојичић (поводом чијег излагања се за реч јавио министар Томислав Момировић), Лука Кебара (поводом чијег излагања се за реч јавио министар Томислав Момировић), Адам Шукало и Виктор Јевтовић, након чега је председавајући др Владимир Орлић, потпредседник Народне скупштине, одредио паузу у трајању од једног часа.

Након паузе, седница је настављена у 15 часова и пет минута.

У наставку јединственог претреса учествовали су народни посланици: Маријан Ристичевић, Јанко Лангура, проф. др Љубиша Стојмировић, Душан Радојевић, Милимир Вујадиновић, Верољуб Арсић (поводом чијег излагања се за реч јавио министар Томислав Момировић), Угљеша Мрдић, Србислав Филиповић, Зоран Томић, проф. др Марко Атлагић, проф. др Владимир Маринковић, Александар Мирковић, Сандра Божић (поводом чијег излагања се за реч јавио министар Томислав Момировић) и Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, након чега је председник, у складу са чланом 98. став 4. Пословника, закључио јединствени претрес о Предлогу закона.

Другог дана рада, седница је завршена у 18,00 часова.

**Трећи дан рада – 25. март 2021. године**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 91 народни посланик, а применом електронског система за гласање утврђено је да је у сали присутно 139 народних посланика и да постоје услови за рад.

На основу члана 287. Пословника, обавештења, односно објашњења су затражили народни посланици: Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ – од председника Владе, Јасмина Каранац, представник Посланичке групе Социјалдемократска партија Србије - од Министарства рударства и енергетике, Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од председника Владе и Александар Марковић, представник Посланичке групе „Александар Вучић - за нашу децу“ - од Министарства финансија, Пореске полиције, Пореске управе Републике Србије и Управе за спречавање прања новца.

Председник је обавестио да су спречени да седници присуствују народни посланици Ацо Петровић и Ђуро Перић.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Андријана Аврамов, Душан Бајатовић, Арђенд Бајрами, Драгана Бранковић Минчић, Милован Дрецун, Владимир Ђукановић, Милан Ђурица, Илија Животић, Марко Зељуг, Крсто Јањушевић, Драгомир Карић, Јован Колунџија, Софија Максимовић, Драган Д. Марковић, Илија Матејић, Оливера Недељковић, Весна Недовић, проф. др Александра Павловић Марковић, Љубо Петровић, Мира Петровић, Милена Поповић, Мисала Праменковић, Иван Рибаћ, Иван Тасовац, Марија Тодоровић, др Емеше Ури и Љиљана Кузмановић-Вујаковић.

Председник је, сагласно члану 90. став 1. Пословника Народне скупштине, обавестио да су позвани да седници присуствују: Милан Мариновић, Повереник за информације од јавног значаја и заштиту података о личности, Иван Јовичић, изборни члан Високог савета судства из реда судија, Наташа Ђелић, шеф одсека за статусна питања судија и Рада Ковачевић, саветник Повереника.

Затим је Народна скупштина наставила рад и прешла на **заједнички јединствени претрес о предлозима одлука из тачака 3. и 4. дневног реда.**

Председник је, сагласно члановима 192. став 3. и 201, а сходно члану 157. став 2. Пословника, oтворио заједнички јединствени претрес о:

**- Предлогу одлуке о избору заменика Повереника за информације од јавног значаја и заштиту података о личности** **- за заштиту података о личности** и

**- Предлогу одлуке o избору судије који се први пут бира на судијску функцију**.

Предлоге одлука образложили су предлагач Милан Мариновић, Повереник за информације од јавног значаја и заштиту података о личности, односно представник предлагача Иван Јовичић, изборни члан Високог савета судства из реда судија.

У заједничком јединственом претресу учествовали су народни посланици: Сандра Божић, известилац Одбора за културу и информисање, др Муамер Зукорлић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ (поводом чијег излагања се за реч јавио предлагач Милан Мариновић коме је реплицирао народни посланик др Муамер Зукорлић), др Муамер Бачевац, представник Посланичке групе Социјалдемократска партија Србије (поводом чијег излагања се за реч јавио предлагач Милан Мариновић, након чијег излагања су међусобно реплицирали народни посланици др Муамер Зукорлић и др Муамер Бачевац, после чега је на повреду чл. 107. и 108. Пословника, указао народни посланик Самир Тандир, а председавајућа Марија Јевђић, потпредседник Народне скупштине је дала објашњење), Живота Старчевић, заменик председника Посланичке групе ЈЕДИНСТВЕНА СРБИЈА (ЈС) (поводом чијег излагања се за реч јавио предлагач Милан Мариновић, коме је реплицирао народни посланик Живота Старчевић, после чега је председавајућа сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), Ђорђе Милићевић, председник Посланичке групе СОЦИЈАЛИСТИЧКА ПАРТИЈА СРБИЈЕ (СПС), Сандра Божић, заменик председника Посланичке групе „Александар Вучић - за нашу децу“, проф. др Јахја Фехратовић, Наташа Михаиловић-Вацић, Марија Јевђић, Снежана Пауновић (поводом чијег излагања се за реч јавио предлагач Милан Мариновић), Ана Пешић, Сања Јефић Бранковић (поводом чијег излагања се за реч јавио предлагач Милан Мариновић), Нина Павићевић, Љиљана Малушић, Немања Поповић, Рајка Матовић, Дејан Кесар, Александар Мирковић, Ненад Барош (поводом чијег излагања за реч се јавио представник предлагача Иван Јовичић коме је реплицирао народни посланик Ненад Барош), Верољуб Арсић, Вук Мирчетић и Маријан Ристичевић, након чега је председавајући др Владимир Орлић, потпредседник Народне скупштине, у складу са чланом 98. став 4. Пословника, закључио заједнички јединствени претрес о предлозима одлука из тачака 3. и 4. дневног реда и у складу са чл. 27. и 205. Пословника одредио паузу до 16,00 часова.

После паузе, седница је настављена у 16 часова и 15 минута.

У складу са чланом 205. Пословника Народне скупштине, приступљено је постављању посланичких питања, у времену од 16,00 до 19,00 часова.

Пре преласка на постављање посланичких питања, председник Народне скупштине је подсетио на одредбе Пословника које се односе на начин постављања посланичких питања.

Посланичка питања поставили су народни посланици: Владан Глишић – Маји Гојковић, потпредседници Владе и министру културе и информисања, која је дала одговор, након чега је народни посланик Владан Глишић коментарисао одговор, а коментар је дала министар Маја Гојковић, Самир Тандир – Ани Брнабић, председнику Владе и Милану Кркобабићу, министру за бригу о селу, који су одговорили на питања, након чега је народни посланик Самир Тандир коментарисао одговор и поставио допунско питање председнику Владе и Бранку Ружићу, првом потпредседнику Владе и министру просвете, науке и технолошког развоја, који су одговорили на питања, после чега је народни посланик Самир Тандир коментарисао одговоре, Шаип Камбери – председнику Владе, а одговоре су дали председник Владе, Никола Селаковић, министар спољних послова и др Златибор Лончар, министар здравља, након чега је народни посланик Шаип Камбери коментарисао одговор и поставио допунско питање председнику Владе, а одговоре су дали председник Владе и министар Никола Селаковић, после чега је народни посланик Шаип Камбери коментарисао одговоре, Бранимир Јовановић – Ирени Вујовић, министру заштите животне средине и Марији Обрадовић, министру државне управе и локалне самоуправе, које су одговориле на питања, након чега је народни посланик Бранимир Јовановић поставио допунско питање председнику Владе и министру Бранку Ружићу, који су одговорили на питања, а одговор је дала и Јадранка Јоксимовић, министар за европске интеграције, после чега је народни посланик Бранимир Јовановић коментарисао одговоре, Живота Старчевић – председнику Владе и Маји Поповић, министру правде, које су одговориле на питања, а одговор је дао и министар др Златибор Лончар, након чега је народни посланик Живота Старчевић коментарисао одговоре и поставио допунско питање министру Николи Селаковићу и Татјани Матић, министру трговине, туризма и телекомуникација, који су одговорили на питања, а одговор је дала и министар Јадранка Јоксимовић, после чега је народни посланик Живота Старчевић коментарисао одговоре и Елвира Ковач – председнику Владе, а одговоре су дали председник Владе и министар Јадранка Јоксимовић, након чега је народни посланик Елвира Ковач коментарисала одговоре, после чега се председник захвалио председнику и члановима Владе на учешћу у раду.

Затим је председник, сагласно члану 87. став 5. Пословника Народне скупштине, одредио четвртак, 25. март 2021. године, са почетком у 19 часова и шест минута, као Дан за гласање о тачкама дневног реда Четврте седнице Првог редовног заседања Народне скупштине Републике Србије у 2021. години.

Применом електронског система за гласање, утврђено је да је у сали присутно 196 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ПОТВРЂИВАЊУ УГОВОРА О ЗАЈМУ (ПРОЈЕКАТ ИЗГРАДЊЕ ШИРОКОПОЈАСНЕ КОМУНИКАЦИОНЕ ИНФРАСТРУКТУРЕ У РУРАЛНИМ ПРЕДЕЛИМА) ИЗМЕЂУ РЕПУБЛИКЕ СРБИЈЕ И ЕВРОПСКЕ БАНКЕ ЗА ОБНОВУ И РАЗВОЈ**

Народна скупштина је, већином гласова свих народних посланика (од 198 присутних народних посланика, 196 је гласало за, а два нису гласала), усвојила Предлог закона о потврђивању Уговора о зајму (Пројекат изградње широкопојасне комуникационе инфраструктуре у руралним пределима) између Републике Србије и Европске банке за обнову и развој, у целини.

**2. тачка дневног реда – ПРЕДЛОГ ЗАКОНА О ПОТВРЂИВАЊУ ОДЛУКЕ 1/2019 ЕСАА ЗАЈЕДНИЧКОГ КОМИТЕТА ОД 31. ЈУЛА 2019. ГОДИНЕ КОЈОМ СЕ ЗАМЕЊУЈЕ АНЕКС I МУЛТИЛАТЕРАЛНОГ СПОРАЗУМА ИЗМЕЂУ ЕВРОПСКЕ ЗАЈЕДНИЦЕ И ЊЕНИХ ДРЖАВА ЧЛАНИЦА, РЕПУБЛИКЕ АЛБАНИЈЕ, БОСНЕ И ХЕРЦЕГОВИНЕ, РЕПУБЛИКЕ БУГАРСКЕ, РЕПУБЛИКЕ ХРВАТСКЕ, БИВШЕ ЈУГОСЛОВЕНСКЕ РЕПУБЛИКЕ МАКЕДОНИЈЕ, РЕПУБЛИКЕ ИСЛАНД, РЕПУБЛИКЕ ЦРНЕ ГОРЕ, КРАЉЕВИНЕ НОРВЕШКЕ, РУМУНИЈЕ, РЕПУБЛИКЕ СРБИЈЕ И МИСИЈЕ ПРИВРЕМЕНЕ УПРАВЕ УЈЕДИЊЕНИХ НАЦИЈА НА КОСОВУ (У СКЛАДУ СА РЕЗОЛУЦИЈОМ САВЕТА БЕЗБЕДНОСТИ УЈЕДИЊЕНИХ НАЦИЈА 1244 ОД 10. ЈУНА 1999) О УСПОСТАВЉАЊУ ЗАЈЕДНИЧКОГ ЕВРОПСКОГ ВАЗДУХОПЛОВНОГ ПОДРУЧЈА**

Народна скупштина је, већином гласова свих народних посланика (од 199 присутних народних посланика, 198 је гласало за, а један није гласао), усвојила Предлог закона о потврђивању Одлуке 1/2019 ЕСАА Заједничког комитета од 31. јула 2019. године којом се замењује Анекс I Мултилатералног споразума између Европске заједнице и њених држава чланица, Републике Албаније, Босне и Херцеговине, Републике Бугарске, Републике Хрватске, Бивше Југословенске Републике Македоније, Републике Исланд, Републике Црне Горе, Краљевине Норвешке, Румуније, Републике Србије и Мисије привремене управе Уједињених нација на Косову (у складу са Резолуцијом Савета безбедности Уједињених нација 1244 од 10. јуна 1999) о успостављању Заједничког европског ваздухопловног подручја, у целини.

**3. тачка дневног реда – ПРЕДЛОГ ОДЛУКЕ О ИЗБОРУ ЗАМЕНИКА ПОВЕРЕНИКА ЗА ИНФОРМАЦИЈЕ ОД ЈАВНОГ ЗНАЧАЈА И ЗАШТИТУ ПОДАТАКА О ЛИЧНОСТИ - ЗА ЗАШТИТУ ПОДАТАКА О ЛИЧНОСТИ**

Народна скупштина је, већином гласова свих народних посланика (од 199 присутних народних посланика, 198 је гласало за, а један није гласао), усвојила Предлог одлуке о избору заменика Повереника за информације од јавног значаја и заштиту података о личности - за заштиту података о личности, у целини.

Затим је председник Народне скупштине, у име народних посланика и у своје име, честитао Сањи Унковић, на избору за заменика Повереника за информације од јавног значаја и заштиту података о личности - за заштиту података о личности и пожелео јој пуно успеха у раду.

**4. тачка дневног реда – ПРЕДЛОГ ОДЛУКЕ O ИЗБОРУ СУДИЈЕ КОЈИ СЕ ПРВИ ПУТ БИРА НА СУДИЈСКУ ФУНКЦИЈУ**

Народна скупштина је, већином гласова свих народних посланика (од 199 присутних народних посланика, 199 је гласало за), усвојила Предлог одлуке o избору судије који се први пут бира на судијску функцију, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Четврту седницу Првог редовног заседања Народне скупштине Републике Србије у 2021. години.

Седница је закључена у 19 часова и 20 минута.

ГЕНЕРАЛНИ СЕКРЕТАР ПРЕДСЕДНИК

 Вељко Одаловић Ивица Дачић